stanford-oval/wikipedia huggingface dataset:
Luettelo ikärajoista Suomessa
Laissa määrätyt ikärajat > 15 vuotta täyttänyt

Hallintoasiassa ”viisitoista vuotta täyttäneellä alaikäisellä ja hänen huoltajallaan tai muulla laillisella edustajallaan on kummallakin oikeus erikseen käyttää puhevaltaa asiassa, joka koskee alaikäisen henkilöä taikka henkilökohtaista etua tai oikeutta.”
Riita- ja rikosasiassa ”alaikäinen käyttää huoltajan tai muun laillisen edustajan ohella itsenäisesti puhevaltaansa henkilöään koskevassa asiassa, jos hän on täyttänyt 15 vuotta.”
”Testamentin saa tehdä [kahdeksaatoista vuotta] nuorempikin, jos hän on tai on ollut naimisissa, ja viisitoista vuotta täyttänyt muutoinkin siitä omaisuudesta, jota hänellä on oikeus itse hallita.”
ASP-tilin luontimahdollisuus.
Oikeus liittyä uskonnolliseen yhdyskuntaan tai erota siitä huoltajien suostumuksella.
Rikosoikeudellinen vastuunalaisuus alkaa, mutta rangaistukset tuomitaan lievennetyltä asteikolta  Voidaan tuomita myös vankeusrangaistukseen, mutta aikaistettu mahdollisuus päästä ehdonalaiseen vapauteen.
Saa tehdä kokopäivätyötä normaalin säännöllisen työajan puitteissa enintään yhdeksän tuntia vuorokaudessa ja 48 tuntia viikossa, edellyttäen suoritettua perusopetuksen oppimäärää. Saa tehdä ylityötä enintään 80 tuntia kalenterivuodessa. Voidaan osoittaa hätätyöhön, mikäli 18 vuotta täyttänyttä työntekijää ei ole käytettävissä.
Saa työntekijänä itsenäisesti solmia ja purkaa työsopimuksen. Huoltajalla on kuitenkin tietyin edellytyksin oikeus purkaa alle 18-vuotiaan työsopimus.
Voi itsenäisesti perustaa yhdistyksen, liittyä yhdistykseen ja erota siitä. Voidaan nimittää yhdistyksen hallituksen jäseneksi.
Äänioikeutettu yhdistyksen kokouksessa, jollei yhdistyksen säännöissä ole toisin määrätty.
Voi suorittaa mopon, mopoauton, traktorin, traktorimönkijän ja moottorikelkan kuljettamiseen vaadittavan ajo-oikeuden (ajokorttiluokat AM ja T).
Saa kuljettaa moottorikäyttöistä ajoneuvoa, kuten moottorikelkkaa tai mönkijää maastossa.
Saa kuljettaa rekisteröintivelvollisuuden piiriin kuuluvaa yli 5,5 metriä pitkää tai teholtaan yli 15 kW / 20 hv venettä, vesiskootteria tai muuta alusta.
Voi saada poliisin myöntämän aseluvan.
Voi suorittaa rippikoulun ja ryhtyä lapsen kummiksi.
Voi ostaa pornografisia lehtiä.
Voi aloittaa purjelentokoulutuksen.
Laissa määrätyt ikärajat > 16 vuotta täyttänyt

Seksuaalista kanssakäymistä koskeva suojaikäraja ylittyy.
A1-luokan ajokortin hankintamahdollisuus.
Voidaan aloittaa B-luokan ajokortin suorittaminen.
Voi hakea kuumailmapallolentäjän lupakirjaa (BPL, LAPL(B)), purjelentäjän lupakirjaa (GPL, SPL tai LAPL(S)), tai aloittaa yksityislentäjän lupakirjakoulutuksen (PPL).
Suomen evankelisluterilaisen kirkon jäsenillä äänioikeus seurakuntavaaleissa.
Erityisen haitalliset työt, kuten teurastus, sukellus sekä vainajien käsittely ja kuljetus ovat mahdollisia poikkeusluvalla.
Elokuvateatterin tai muun julkisen esityksen K16-merkityn elokuvan pääsy- ja/tai katseluoikeus.
Laissa määrätyt ikärajat > 17 vuotta täyttänyt

Oikeus Kansaneläkelaitoksen maksamaan lapsilisään päättyy.
Oikeus Kansaneläkelaitoksen maksamaan opintorahaan ja opintolainan valtiontakaukseen alkaa.
Oikeus Kansaneläkelaitoksen maksamaan työmarkkinatukeen tai työttömyyspäivärahaan alkaa, kuten myös velvollisuus maksaa työttömyysvakuutusmaksua.
Velvollisuus maksaa työntekijän työttömyysvakuutusmaksua alkaa.
Voi hakea autogyrolentäjän lupakirjaa (APL), moottoripurjelentäjän lupakirjaa (MGPL), ultrakevytlentäjän lupakirjaa (UPL), kevyeiden ilma-alusten lupakirjaa (LAPL(A)/(H)), ja yksityislentäjän lupakirjaa (PPL).
Voi suorittaa B-luokan ajokortin tietyin edellytyksin.
Laissa määrätyt ikärajat > 18 vuotta täyttänyt

Henkilö luokitellaan täysi-ikäiseksi ja täysi oikeustoimikelpoisuus eli täysivaltaisuus alkaa.
Lapsen huolto päättyy.
Lapsen oikeus saada elatusta vanhemmiltaan päättyy; toisaalta vanhemmat vastaavat tietyissä tapauksissa myös 18 vuotta täyttäneen lapsensa elatuksesta, mikäli tämä on opiskelija.
Äänioikeus eduskunta-, presidentin-, europarlamentin ja kunnallisvaaleissa. Myös ehdokkaaksi asettuminen mahdollista.
Oppivelvollisuus päättyy, ellei toisen asteen tutkintoa ole suoritettu.
Oikeus mennä naimisiin eli solmia avioliitto.
Perheen sisäisen adoption mahdollisuus.
Oikeus liittyä uskonnolliseen yhdyskuntaan tai erota siitä.
Tehorajoitetun A-luokan ajokortin hankintamahdollisuus. Autokoulun tämän suorittamiseen voi aloittaa 12 kuukautta ennen syntymäpäivää.
B-, BE-, C1- ja C1E-luokkien ajokortin kuljettajantutkinnon suorittamismahdollisuus.
C- ja CE-luokkien ajokortin hankintamahdollisuus, mikäli henkilöllä on kuorma-auton kuljettajan perustason ammattipätevyys.
Linja-auton kuljettajan ammatillisen perustutkinnon suorittaneilla mahdollisuus suorittaa D-luokan ajokortti.
Elokuvateatterin tai muun julkisen esityksen K18-merkityn elokuvan pääsy- ja/tai katselulupa.
PEGI 18 -merkityn videopelin hankintamahdollisuus.
Oikeus pelata rahapelejä.
Oikeus ostaa mietoja alkoholijuomia (yli 1,2 – 22 til-%).
Oikeus ostaa alkoholijuomia anniskeluravintolassa.
Oikeus ostaa tupakkatuotteita.
Asevelvollisuus alkaa sen vuoden alussa, jolloin mies täyttää 18 vuotta. Sen vuoden aikana hänen on osallistuttava kutsuntoihin. Varusmiespalvelus aloitetaan viimeistään kolmantena vuonna kutsuntojen jälkeen, ellei saa vapautusta. Nainen voi osallistua vapaaehtoiseen asepalvelukseen.
Oikeus hankkia passi ilman huoltajien lupaa.
Oikeus toimia yhdistyksen puheenjohtajana.
Lakia nuorista työntekijöistä ei enää sovelleta.
Nuorisorangaistusta ei voida tuomita tämän iän jälkeen tehdystä rikoksesta. Kaikki rangaistukset tuomitaan täydeltä asteikolta.
Voi luovuttaa sukusoluja.
Sukusolujen luovutuksen seurauksena syntyneen lapsen oikeus saada tieto luovuttajan henkilöllisyydestä.
Voi hakea ansiolentäjän lupakirjaa (CPL), usean ohjaajan miehistölupakirjaa (MPL), ja lennonjohtajaoppilaan lupakirjaa (ATCO oppilas).
Tuloista pidätetään Yleisradioveroa.
Voidaan nimittää virkamieheksi (tietyin ehdoin mahdollista nuoremmillekin)
Laissa määrätyt ikärajat > 20 vuotta täyttänyt

Oikeus ostaa ja pitää hallussa väkeviä alkoholijuomia (yli 22 til-%).
Tehorajoittamattoman A-luokan ajokortin hankintamahdollisuus, mikäli henkilöllä on ollut A2-luokan ajokortti vähintään kaksi vuotta.
Loukkupyytäjän aseen luvan hankintamahdollisuus.
Yhdenkäden käsiaseen luvan hankintamahdollisuus.
Mahdollisuus hankkia panostajan pätevyyskirja.
Laissa määrätyt ikärajat > 21 vuotta täyttänyt

C-, CE-, D1- ja D1E-luokkien ajokortin kuljettajantutkinnon suorittamismahdollisuus.
D- ja DE-luokkien ajokortin hankintamahdollisuus, mikäli henkilöllä on vaadittava ammattipätevyys.
Joutuu suorittamaan ehdottoman vankeusrangaistuksen normaalien ehdonalaiseen vapauteen pääsemistä koskevien säännösten mukaan.  Rikoslain mukaan 21 vuotta täyttänyttä ei enää käsitellä nuorena rikoksentekijänä.
Voi hakea liikennelentäjän lupakirjaa (ATPL).
Laissa määrätyt ikärajat > 22 vuotta täyttänyt

Kaksoiskansalainen menettää Suomen kansalaisuuden, jos hänellä ei ole riittävää yhteyttä Suomeen
Laissa määrätyt ikärajat > 24 vuotta täyttänyt

Tehorajoittamattoman A-luokan sekä D- ja DE-luokkien ajokortin hankintamahdollisuus.
Laissa määrätyt ikärajat > 25 vuotta täyttänyt

Perheen ulkopuolisen adoption mahdollisuus.
Mahdollisuus hankkia opetuslupa B-luokan ajokorttia varten annettavan kuljettajaopetuksen antamiseen.
Voidaan valita käräjäoikeuden lautamieheksi.
Laissa määrätyt ikärajat > 30 vuotta täyttänyt

Mahdollisuus saada sterilisaatio iän perusteella.
Velvollisuus suorittaa varusmiespalvelusta rauhan aikana päättyy.
Laissa määrätyt ikärajat > 40 vuotta täyttänyt

ASP-tilin luontimahdollisuus loppuu, kuitenkin ASP-lainan nostaminen mahdollista myös yli 40-vuotiaana.
Laissa määrätyt ikärajat > 50 vuotta täyttänyt

Miehistöön kuuluva asevelvollinen kuuluu reserviin sen vuoden loppuun, jonka aikana hän on täyttänyt 50 vuotta. Sen jälkeen hän kuuluu varareserviin, eikä häntä enää voida kutsua kertausharjoituksiin. Liikekannallepanon aikanakin yli 50-vuotiaat varareserviin kuuluvat voidaan määrätä palvelukseen vain eduskunnan suostumuksella.
Solmittu lapseton avioliitto lakkaa antamasta oikeutta leskeneläkkeeseen puolison kuollessa.
Laissa määrätyt ikärajat > 58 vuotta täyttänyt

Varhaiseläkkeen saantimahdollisuus.
Laissa määrätyt ikärajat > 60 vuotta täyttänyt

Työttömyyseläkkeen saantimahdollisuus.
Osa-aikaeläkkeen saantimahdollisuus.
Asevelvollisuus päättyy sen vuoden lopussa, jolloin mies täyttää 60 vuotta.
Laissa määrätyt ikärajat > 63 vuotta täyttänyt

Vanhuuseläkkeen saantimahdollisuus.
Laissa määrätyt ikärajat > 65 vuotta täyttänyt

Oikeus leskeneläkkeeseen päättyy
Laissa määrätyt ikärajat > 70 vuotta täyttänyt

Ajokortin voimassaolo lakkaa, mutta sitä voidaan jatkaa Liikenteen turvallisuusviraston määräämän ajan, enintään viisi vuotta kerrallaan.
Valtion virkamiehen eroamisikä (1962 ja myöhemmin syntyneet).
Laissa määrätyt ikärajat > 90 vuotta täyttänyt

Kaikki henkilöä koskevat tiedot poistetaan rikosrekisteristä.
Ei laissa erikseen määrättyä alaikärajaa

Vahingonkorvausvelvollisuus.
Oikeus tulla kuulluksi itseään koskevissa sosiaalihuoltoasioissa.
Oikeus tulla kuulluksi itseään koskevissa terveydenhoitoasioissa ja lapsen kehitystasosta riippuen tehdä päätöksiä omasta hoidostaan.
Oikeus määrätä siitä, minkä on alaikäisenä omalla työllään ansainnut, ja siitä, minkä edunvalvoja on holhoustoimesta annetun lain 38 §:n mukaisesti antanut alaikäisen vallittavaksi.
Muuttuneet ikärajasäännökset > Nousseet ikärajat

Rahapelien alaikäraja
15 vuotta vuoteen 2011 (rahapeliautomaatit) saakka.
15 vuotta vuoteen 2010 saakka. Vuoteen 2005 asti ei ikärajaa.
Pyroteknisten välineiden (ilotulitteet, tähtisadetikut, paukkuserpentiini) alaikäraja
18, 15 tai 12 vuotta tai ikärajaton vuoteen 2009 saakka.
Pornografisissa kuvissa esiintymisen alaikäraja
Ei varsinaista ikärajaa (15-vuotiasta vastaava biologinen kypsyys) vuosina 1999–2004.
Alkoholipitoisten juomien (1,2–2,8 til.-%) kuten ykkösoluen osto-, hallussapito- ja kuljetusikäraja
Ei ikärajaa vuoteen 1997 saakka.
Tupakkatuotteiden ja tupakointivälineiden ostoikäraja
16 vuotta vuosina 1976–1995.
Naisten avioliittoikäraja vanhempien suostumuksella
17 vuotta vuosina 1929–1987.
Varusmiespalvelukseen vapaaehtoisena astumisen alaikäraja
17 vuotta 1.5.2000 asti.
Muuttuneet ikärajasäännökset > Laskeneet ikärajat

Täysi-ikäisyys
21 vuotta vuoteen 1969 asti; 20 vuotta vuosina 1969–1976.
Äänioikeus presidentin-, eduskunta- ja kunnallisvaaleissa
21 vuotta vuoteen 1906 asti; 24 vuotta vuosina 1906–1944; 21 vuotta vuosina 1944–1969; 20 vuotta vuosina 1969–1972 (kunnallisvaaleissa 20 vuotta vuosina 1968–1972).
Oikeus ostaa alkoholijuomia vähittäismyynnistä
21 vuotta ennen vuotta 1969.
Mahdollisuus aloittaa B-luokan ajokortin suorittaminen
17 vuotta ennen 1. heinäkuuta 2018.
Suomen evankelisluterilaisen kirkon jäsenten äänioikeus seurakuntavaaleissa
18 vuotta ennen vuoden 2010 seurakuntavaaleja.
Behaviour Interactive

| Behaviour Interactive |
| --- | --- |

Perustettu:   1992, Kanada
Perustaja:  Rémi Racine
Toimitusjohtaja:  Rémi Racine
Kotipaikka:  Montreal, Kanada
Toimiala:  Videopeliteollisuus
Tuotteet:  Videopelit
Henkilöstö:  Yli 1200
Kotisivu:  https://www.bhvr.com/
Infobox OKVirheellinen NIMI-arvo: 
Behaviour Interactive (myös bEHAVIOUR tai BHVR) on kanadalainen sekä kanadan suurin, vuonna 1992 perustettu videopelien kehittäjä sekä julkaisija. Behaviour Interactive omistaa 2 studiota Kanadassa: Montrealissa sekä Torontossa. Kanadan lisäksi se omistaa studion myös yhdistyneessä kuningaskunnassa sekä alankomaissa. Yhteensä sillä on yli 1200 työntekijää.
Behaviour Interactiven kehittämistä peleistä tunnetuin on vuonna 2016 perustettu Dead by Daylight, jolla on yli 60 miljoonaa rekisteröityä pelaajaa.
Behaviour Interactiven asiakkaisiin sekä yhteistyökumppaneihin kuuluu muun muassa Apple, Disney, EA, Google, XBOX Game Studios, Nintendo, Paradox, UBISOFT sekä WB Games.
Tekijänoikeussyyte

Vuonna 2015 Behaviour Interactive kehitti pelin "Fallout Shelter" yhteistyössä Bethesda Softworks yhtiön kanssa. Myöhemmin Behaviour Interactive oli kehittänyt puhelinpelin Westworld, jonka julkaisijana toimi Warner Bros. Interactive Entertainment. Vuonna 2018 Bethesda Softworks haastoi Behaviour Interactiven sekä myös Warner Bros. Interactive Entertainmentin oikeuteen, sillä Westworld peli muistutti Bethesdan mukaan liian paljon Fallout Shelteriä.
3. tammikuuta 2019 Bethesda julkaisi ulostulon jossa yhtiö kertoi että molemmat osapuolet ovat ratkaisseet asian yhteisymmärryksessä ja että Bethesda on päättänyt vetää oikeussyytteensä pois, näin ollen kaikista syytteistä luovuttiin.
Myöhemmin samassa kuussa 15. tammikuuta 2019 Westworldin twitterissä julkaistiin tieto että peli on poistettu iOS App Storen ja Google Playn kaupoista ja että kyseinen peli tullaan sulkemaan lopullisesti 16. huhtikuuta. Samalla ilmoitettiin että kaikki pelinsisäiset ostomahdollisuudet on otettu pois käytöstä ja pelaajien tulee käyttää jo mahdollisesti omistamansa pelivaluutta sulkemispäivään mennessä.
Muutama päivä myöhemmin, 25. huhtikuuta Behaviour Interactive kuitenkin ilmoitti että "contrary to some recent speculation, the removal of the Westworld mobile game from the App Store and Google Play was entirely unrelated to the recent settlement with Bethesda. The proximity in time of the two events was purely coincidental.", jossa he siis ilmoittivat että Westworld-mobiilipelin poistaminen App Storesta ja Google Playsta ei liittynyt Bethesdan kanssa tehtyyn sovintoon vaan näiden tapahtumien ajallinen läheisyys oli täysin sattumaa.
Pelejä

| Behaviour Interactive> Peli | Behaviour Interactive> Osuus |
| --- | --- |
Dead by Daylight: Kehittäjä, Julkaisija
The Casting of Frank Stone: Julkaisija
What The Fog: Kehittäjä, Julkaisija
Meet Your Maker: Kehittäjä, Julkaisija
Island of Insight: Julkaisija
Hooked on You: Julkaisija
Dead by Daylight Mobile: Kehittäjä, Julkaisija
Flippin Misfits: Kehittäjä, Julkaisija
Jurassic World: Primal Ops: Kehittäjä, Julkaisija
Game of Thrones: Beyond the Wall: Kehittäjä, Julkaisija
Nicolas Kivistö

| Henkilötiedot |
| --- | --- | --- | --- |
Syntymäaika: 27. maaliskuuta 1988 (ikä 36)
Syntymäpaikka: Helsinki, Suomi
Pelipaikka: keskikenttäpelaaja
Pituus: 175 cm
Junioriseurat
2000–2006: HJK
Seurat
| Vuodet | Seura | O | (M) |
| 2005–2007 | Klubi 04 | 29 | (3) |
| 2006 | → Gnistan (laina) | 15 | (6) |
| 2008 | Viikingit | 14 | (5) |
| 2009 | Haka | 6 | (0) |
| 2009 | → Gnistan (laina) | 5 | (0) |
| 2010 | SoVo | 8 | (2) |
| 2011 | PK-35 Vantaa | 9 | (1) |
| 2012 | Kiffen | 14 | (2) |
| 2013 | Atlantis | 17 | (1) |
| 2014–2015 | Gnistan | 13 | (7) |
| Yhteensä | Yhteensä | 130 | (27) |
Maajoukkue
| 2002 | Suomi U15 | 1 | (0) |
| 2003–2004 | Suomi U16 | 15 | (1) |
| 2005 | Suomi U17 | 1 | (0) |
 Seurajoukkueuran tilastot kattavat vain kansalliset sarjat.
Nicolas Kivistö (s. 27. maaliskuuta 1988 Helsinki) on uransa lopettanut suomalainen jalkapalloilija. Hän oli pelipaikaltaan keskikenttäpelaaja.
Kivistö on pelannut Veikkausliigassa kuusi ottelua Valkeakosken Hakassa kaudella 2009. Hän oli liigaotteluissaan kerran avauskokoonpanossa ja tuli viidesti vaihdosta kentälle. Kivistön ensimmäinen liigaottelu oli 22. huhtikuuta 2009 pelattu Vaasan Palloseura–Haka, joka päättyi 0–1. Lisäksi Kivistö on aiemmin pelannut Ykköstä Klubi 04:ssä (2006–2007), FC Viikingeissä (2008) ja PK-35 Vantaassa (2011) sekä Kakkosta Klubi 04:ssä (2005), Gnistanissa (2006), Someron Voimassa (2010), Kiffenissä (2012) ja Atlantis FC:ssä (2013).
OPERA-koe

OPERA-ilmaisin sijaitsee Gran Sasson laboratoriossa, Italiassa.
OPERA-koe (Oscillation Project with Emulsion-tRacking Apparatus) on kansainvälisenä yhteistyönä toteutettu hiukkasfysiikan tutkimusprojekti, jonka tavoitteena on suorittaa neutriinojen oskillaatioita koskevia kokeita. OPERA-ilmaisimen rakennustyöt aloitettiin vuonna 2003 ja se valmistui 2008. Koeasema sijaitsee Italiassa, Gran Sasso d'Italia -vuoren alle rakennetun Gran Sasson laboratorion C-hallissa.
OPERA-ilmaisin tarkkailee Sveitsin Genevessä sijaitsevasta CERNistä lähetettyjen neutriinoiden virtaa ja pyrkii havaitsemaan myonin neutriinoista oskilloituneita taun neutriinoita. Koeaseman ilmaisimena käytetään ydinemulsiofilmejä.
Toivo Pöyry (insinööri)

Toivo Johannes Pöyry  (27. elokuuta 1881 Kotka – 24. lokakuuta 1946 Helsinki) oli suomalainen insinööri, virkamies ja järjestöjohtaja.
Pöyryn vanhemmat olivat poliisi Karl Aksel Pöyry ja Edla Virtanen ja puoliso vuodesta 1910 Bertha Reinilä (Rehnbäck, k. 1952). Pöyry tuli ylioppilaaksi 1902 ja valmistui koneinsinööriksi 1906. Hän oli Kotkassa ammattikoulun opettaja 1908–1910, Kajaanin Puutavara Osakeyhtiön käyttöinsinööri 1910–1912, Raahen Puutavara Osakeyhtiön koneinsinööri ja Kemin sahan hoitaja 1912–1917.
Turussa Pöyry oli ammattientarkastaja 1918–1921 ja John Barker Osakeyhtiön insinööri 1921–1925 ja Tampereella ammattientarkastaja 1925–1936. Ammattien ylitarkastajana hän toimi 1937–1946. Pöyry oli myös höyrykattilain ja koneiston tarkastaja Kajaanissa ja Kemissä 1911 ja 1915–1917 ja maahöyrykattilain piiritarkastaja Tampereella 1927–1936. Hän oli lisäksi Tapaturmantorjuntayhdistyksen toiminnanjohtaja ja hänellä oli useita työhallintoa koskevia asiantuntijatehtäviä.
Šaikhilaisuus

Šaikhilaisuus perustaja Ahmad al-Ahsa’i.
Keskeiset henkilöt
Bab
Baha’ullah
Abdulbaha’
Shoghi Effendi
Kirjoitukset
Kaikkein pyhin kirja
Varmuuden kirja
Kätketyt sanat
Seitsemän laaksoa
Bahai-uskon kirjoitukset
Hallinto ja tapakulttuuri
Bahain maailmankeskus
Oikeusneuvosto
Bahai-kalenteri
Historia
Historia
Aikajana
Šaikhilaisuus
Baabilaisuus
Bahai-uskon vainot
näytä
keskustele
Osa artikkelisarjaa
Šaikhilaisuus (kirjoitetaan myös shaikhilaisuus) on islamin šiialaisuuden sisällä vaikuttanut uskonnollinen liike, jonka perusti Ahmad al-Ahsa’i 1800-luvun alussa. Liike nousi aikoinaan merkittäväksi tekijäksi Persiassa. Samalla se avasi tietä baabilaisuudelle ja tätä kautta bahai-uskolle. Nykyisin šaikhilaisuus on maltillinen koulukunta šiialaisen valtauskonnon sisällä.
Historia > Šiialaisuudesta noussut uskonnollinen liike

Šaikhilaisuuden perustaja oli bahrainilainen Ahmad al-Ahsa’i (1753–1826). Hän oli pohjimmiltaan itseoppinnut vaikka hän käytti liikkeen uskomuksen mukaan yhteyttään henkimaailmassa olevaan salattuun opettajaan. Bahrainista al-Ahsa’i muutti šiialaisuuden pyhiin kaupunkeihin Najafin ja Karbalaan. Tämän jälkeen hän matkusti vielä Persian Yazdin ja lopulta takaisin Irakiin. Matkoillaan al-Ahsa’i keräsi nopeasti kannattajia eri puolilta šiialaisia alueita. Al-Ahsa’i toimii aktiivisimmillaan vuodesta 1806 vuoteen 1822.
1700-luvun luvun šiialaisessa maailmassa uskonnollinen valta kuului kokonaan oppineistolle. 12-šiialaisuuden mukaan valta kuuluu kokonaan kahdennelletoista imaamille, mutta tämä oli kätkeytynyt vuodesta 941 alkaen. Käytännössä valtaa hoiti oppineisto, johon oli pääsy vain pitkällisellä opiskelulla ja perehtyneisyydellä. Tämä oppineiston valta pysyisi niin kauan kunnes kahdestoista imaami ilmestyisi takaisin maailmanlopun aikana.
Šaikhilaisuus kyseenalaisti oppineiston uskonnollisen vallan. Al-Ahsa’i lisäsi šiialaisuuden oppirakennelman kolmen peruspilarin lisäksi yhden, rukn. Tämän neljännen peruspilarin mukaan ihmisen ja Jumalan välissä on taso, joka saa sanomansa suoraan kätketyltä imaamilta. Henkilöitynyt taso on jonkinlainen kätketyn imaamin edustaja maan päällä. Hän ei tarvitse oppineistoa, kirjoja ja oppirakennelmia. Al-Ahsa’i katsoi itse olevansa rukn. Vuonna 1822 häntä syytettiin harhaoppineisuudesta, mutta vain pieni osa šiialaisista johtohahmoista tuomitsi hänen ajatuksensa. Pääosa jäi odottavalle kannalle. Liike vakiintui marginaaliin sanoutumatta sen enempää irti valtavirrasta kuin tinkimästä omista opeistaan. Al-Ahsa’i kuoli vuonna 1826.
Historia > Liike vakiintuu, lohkoutuu ja laantuu

Liikkeen uudeksi johtajaksi nousi Sayyid Kazim Rishti, joka asettui pysyvästi Karbalaan. Hän opetti, että islamin kaksitoista ensimmäistä vuosisataa olivat olleet yleistä eksoteerista aikakautta (vuoteen 1785 saakka), kun vastaavasti kolmastatoista vuosisata olisi sisäsen, esoteerisen totuuden aikaan (vuodesta 1785). Šaikhilaisuus tunnustaa virallisesti auktoriteeteikseen ainoastaan Koraanin, hadithit ja imaamien perinteen. Kuitenkin käytännössä ruknin käyttö kätketyn imaamin sananlevittäjänä teki liikkeestä esoteerisen.
Šaikhilaisuuteen liittyy myös tuhatvuotisen valtakunnan odottaminen, mutta varsinaisesti ei puhuta kätketyn imaamin, Mahdin, paluusta. Kuitenkin tutkijat eivät ole varmoja historiallisista tapahtumista, sillä alku-šaikhilaisuudesta saadut tiedot perustuvat baabilaisten kirjoittajien halusta liittää omat uskomuksensa "puhdasoppiseen" šaikhilaisuuteen. Todennäköisesti šaikhilaisuudessa oli odotus Mahdin paluusta, mutta jälkikäteen asiaa ei haluttu myöntää siinä vaiheessa kun myöhäisempi baabilaisuus ajautui ristiriitaan valtauskonnon kanssa. Sayyid Kazim kuoli joko 31. joulukuuta 1843 tai 1. tammikuuta 1844.
Kazimin kuoleman jälkeen liikkeellä ei ollut selvää johtohahmoa. Šaikhilaisuuden voimahahmot siirtyivät kannattamaan uutta profeettaa Babia. Kuitenkin baabilaisten radikalisoituminen ajoi myös liikkeen maltillisemmat kannattajat valitsemaan puolensa. Osa siirtyi Babin puolella, kun taas toiset korostivat maltillisuuttaan ja siirsivät šaikhilaisuuden kohti šiialaisuuden valtavirtaa. Jälkimmäisten johdossa oli Karim Khan Kirmani (k. 1871) ja hänen jälkeläisensä ovat edelleen šaikhilaisuuden johdossa.
Oppi

Nykyisin šaikhilaisuus on maltillinen šiialainen koulukunta Iranissa. Sen omaleimaisena oppina on viides peruspilari, jossa välittäjällä (rukn) on hengellinen yhteys kätkettyyn imaamiin. Sen sijaan liike ei vaadi omaa auktoriteettia ja sen perusteella muutoksia nykyisen šiialaisen oppineiston asemaan. Välittäjä on lähinnä teoreettinen asema, jolla ei ollut haltijaa. Liike on maltillistunut alkuaikojen radikaalista herätysliikkeestä ja se on osa valtauskontoa. Kohtalo on ollut tyypillinen monille šiialaisille lahkoille.
Jaakko Hänninen

| Jaakko Hänninen |
| --- | --- |

Henkilötiedot
Syntynyt: 16. huhtikuuta 1997 (ikä 27)
Kansalaisuus:   Suomi
Pyöräilijä
Joukkue:  Nice Métropole Côte d'Azur
Laji:  maantiepyöräily
Rooli:  ajaja
Ura
Amatöörijoukkue(et)
2016 2017 2018−7/2019:  TWD-Länken Amicale Cycliste Bisontine Ecsel - Saint-Etienne Loire
Ammattilaisjoukkue(et)
8/2019–2024    2025–:  Ag2r-La Mondiale/ AG2R Citroën Team/ Decathlon AG2R La Mondiale Team Nice Métropole Côte d'Azur
Suurimmat voitot
 Maantieajon Suomen-mestaruus 2024 
 Tiedot päivitetty: 3. tammikuuta 2025 
Jaakko Hänninen (s. 16. huhtikuuta 1997) on suomalainen maantiepyöräilijä. Hän edustaa vuodesta 2025 lähtien UCI Continental Circuits -tason ranskalaista Nice Métropole Côte d'Azur -joukkuetta. Vuosina 2019–2024 hän kilpaili UCI World Tour -tasolla ranskalaisessa Decathlon AG2R La Mondiale Teamissa. Hän kilpaili amatöörinä 2016 TWD-Länkenissä, 2017 Amicale Cycliste Bisontine -joukkueessa sekä vuosina 2018–2019 ranskalaisessa Ecsel-Saint-Etienne Loiressa. Elokuussa 2019 hän siirtyi ammattilaiseksi Ag2r-La Mondiale -talliin.
Hänninen saavutti Innsbruckin MM-kilpailuissa 2018 pronssia alle 23-vuotiaiden maantieajossa. Hän hävisi kilpailun voittaneelle Sveitsin Marc Hirschille 15 sekuntia. Hopeaa saanut belgialainen Bjorg Lambrecht kukisti Hännisen loppukirissä.
Viisi päivää aiemmin Hänninen voitti Tour du Gévaudan Occitanie -ammattilaiskilpailun.